Literárny týždenník

Literárny týždenník je slovenské kultúrno-spoločenské periodikum, ktoré vzniklo ako týždenník už v roku 1988. Do roku 1990 vychádzal Literárny týždenník ako časopis Zväzu slovenských spisovateľov, odvtedy vychádza ako časopis Spolku slovenských spisovateľov. V súčasnosti vychádza formou dvojčísel v dvojtýždennej periodicite.  

Pôsobenie Literárneho týždenníka na sklonku socializmu bolo najvýznamnejším mediálnym ohlasovateľom budúcich zmien v spoločnosti. Začali sa v ňom otvárať  dovtedy tabuizované témy a uverejňovať proskribovaní a v podstate zakázaní autori ako Svetoslav Veigl a i.  

Šéfredaktori: Vincent Šabík (1988 – 1990), Ľuboš Jurík (1990 – 1991), Pavol Števček (1991 – 1995), Ján Majerník (1995 – 1996), Peter Holka (1996 – 1999), Jozef Bob (1999 – 2010), Pavol Janík (2010 – prvý polrok 2013), Pavol Dinka (druhý polrok 2013 – poverený zostavovaním), Štefan Cifra (2014 – 2015), Pavol Dinka (2016 – 2018). V súčasnosti je šéfredaktorom Literárneho týždenníka Štefan Cifra (od 2019), redakciu tvoria: Pavol Dinka, Dušan Mikolaj a Igor Válek. Predsedom redakčnej rady je Jaroslav Rezník st., jej členom je aj zakladajúci šéfredaktor časopisu Vincent Šabík.

Externé odkazy 
 Spolok slovenských spisovateľov
 Literárny týždenník
 Dotyky
 Vydavateľstvo Spolku slovenských spisovateľov

Týždenníky na Slovensku